الصفحة الفايسبوكية لي بإسم الملك محمد السادس ولي كيسيرها سفيان البحري ، ولي معروف بأنه كيدبر على صور حصرية للملك مع الناس ، ولي أغلب الصور ديال الملك لي كتنزل للأنترنيت كتكون عبر هاد الصفحة ، ولي كيعتابروها بزاف أنها الصفحة لي من خلالها كيتواصل القصر مع مغاربة الويب . هاد الصفحة نزلات صورة لسفيان البحري وكاتب أنه مع المقاطعة ديال المنتوجات المغربية لي دايرة هاد ليام وبلي أنه مع الشعب ، وأن المقاطعين ماشي خونة وماشي مداويخ . هاد السيد لي مسير هاد الصفحة لي متابعيها بالملايين ومتابعينها الناس حيث كيبغيو الملك وباغين يتبعو أخبارو ويشوفو تصاورو ، ببحال هاد الخرجة راه غادا تتخلط الأمور على الناس ، دابا معرفناها واش صفحة سفيان البحري كيعبر فيها على راسو ورأيو ولا صفحة مقربة من القصر ولي كتجيب صور حصرية ولي من خلالها نقدرو نعرفو رأي القصر، هاد سفيان خلط الأمور هاد المرة. هادً اللعب واستغلال اسم الملك ديما كنبهو ليه وكيعطي بحال هادً الشي 
لعب الدراري آش كيدير: ياك ديما كنگولوها ليكم: گاليك البحري لي كيسير صفحة محمد السادس مع المقاطعة